بابر یعقوب فتح محمد

بابر یعقوب فتح محمد (ستارہ امتیاز)

جناب بابر یعقوب فتح محمد، ضلعی انتظامیہ گروپ (DMG) کے ایک ریٹائرڈ بیوروکریٹ ہیں۔ جن کا تعلق صوبہ پنجاب کے ضلع گوجرانوالہ کی تحصیل نوشہرہ ورکاں کی گاؤں قلعہ جے سنگھ سے ہے۔

انہوں نے ابتدائی تعلیم گوجرانوالہ سے حاصل کی ہے۔ انہوں نے انگریزی ادب میں ماسٹر کی ڈگری حاصل کی۔ ان کے تعلیمی اداروں میں گورنمنٹ کالج لاہور ، پنجاب یونیورسٹی لاہور،
اور برمنگھم یونیورسٹی شامل ہیں۔ 

انہوں نے 2005 میں کینیڈی اسکول آف گورنمنٹ اور ہارورڈ یونیورسٹی ، امریکہ میں مختلف ٹریننگز بھی مکمل کی ہوئی ہیں۔

انہوں نے 35 سال سے زیادہ عرصہ تک پاکستان کی سول سروس میں خدمات انجام دیں اور کئی اہم عہدوں پر خدمات انجام دیں۔
جن میں
چیف سیکرٹری بلوچستان ،
چیف سکریٹری گلگت بلتستان ،
کابینہ سکریٹری ،
وفاقی سیکرٹری مواصلات۔

اس وقت وہ الیکشن کمیشن آف پاکستان کے سیکرٹری کے طور پر خدمات انجام دے چکے ہیں۔

بطور سیکریٹری الیکشن کمیشن آف پاکستان ، انہوں نے پاکستان کے انتخابی عمل میں بہتری لانے کے لئے بنیادی اقدامات اٹھائے ہیں۔ اور عام انتخابات 2018 کے دوران اپنا اہم کردار ادا کر چکے ہیں۔

انہوں نے انٹرنیٹ ووٹنگ کے طریقہ کار کے ذریعہ بیرون ملک مقیم پاکستانیوں کے لئے آئی ووٹنگ کا نظریہ بھی دیا ہے، جس پر پائلٹ پروجیکٹس کے طور پر تجربہ کیا جارہا ہے۔

وہ سماجی کارکن کے طور پر بھی جانے جاتے ہیں۔بطور چیف سیکرٹری ، وہ بلوچستان کے علاقوں میں زلزلے سے متعلق امدادی کام انجام دے چکے ہیں۔اس کے علاوہ انہوں نے زیارت ، بلوچستان میں قائد اعظم کی رہائش گاہ کی بحالی میں کلیدی کردار ادا کیا تھا۔ وہ بھاشا ڈیم متاثرین کو معاہدے اور اراضی کے معاوضے میں بھی اہم کردار ادا کر چکے ہیں۔

صدر جمہوریہ پاکستان ان کی پاکستان کے لئے گراں قدر خدمات کے عوض میں انہیں ستارہ امتیاز (جو کہ پاکستان کا اعلی سول ایوارڈ ہے)، سے نواز چکے ہیں۔